Bentzidina

Bentzidina edo 1,1'-bifenil-4,4'-diamina konposatu organiko aromatikoa da (C6H4NH2)2 formula duena aminen klasekoa. Solido kristalino zuri-arrosa da. Disolbagaitza da ur hotzetan, baina nahikoa disolbagarria ur berotan. Narritagarria eta toxikoa da.

 Sintesia 
Bentzidina nitrobentzenotik abiatutako bi urratseko prozesu baten bidez sintetizatzen da. Lehenik eta behin, nitrobentzenoa 1,2-difenilhidrazina bihurtzen da, gehienetan burdin hautsa erabiliz erreduktore gisa. Hidrazina hori azido mineralekin, azido klorhidrikoa etsenplurako, tratatzeak bentzidina sortzea eragiten du. Beste isomero batzuen kantitate txikiagoak ere sortzen dira.

470x470px|Zinin-Reduktion Übersichtsreaktion V1

 Erabilera 
Bentzidinaren erabilera nagusia koloratzaile azoikoak sintetizatzeko erreaktibo gisa izan da. Halaber, zianuroak, hemoglobina eta odola detektatzeko testetan usatu izan da, baina egun beste erreaktibo seguruago batzuk usatzen dira helburu horiekin.

 Toxikotasuna 
Bentzidina narritagarria izateaz gain kartzinogenoa da larruazalean zehar xurgatuta edo irentsita. Ur-bizidunentzat ere oso kaltegarria da.

 Erreferentziak 

Kategoria:Bifeniloak
Kategoria:Diaminak